b'\n_START_ARTICLE_\nMc Cabe \xc8\x99i Domni\xc8\x99oara Miller\n_START_SECTION_\nPrezentare\n_START_PARAGRAPH_\nAc\xc8\x9biunea filmului are loc \xc3\xaen mijlocul iernii, \xc3\xaen Vestul S\xc4\x83lbatic. Carismaticul John McCabe sose\xc8\x99te \xc3\xaentr-un proasp\xc4\x83t ora\xc8\x99 din Nord-Vest ca s\xc4\x83 \xc3\xaenfiin\xc8\x9beze un bordel \xc8\x99i o tavern\xc4\x83. Acesta str\xc3\xa2nsese o mic\xc4\x83 avere ca juc\xc4\x83tor de c\xc4\x83r\xc8\x9bi \xc8\x99i de asemena se l\xc4\x83uda c\xc4\x83 a ucis un faimos pistolar de care nimeni n-a auzit. Perspicacea doamn\xc4\x83 Miller, o femeie profesionist\xc4\x83 \xc3\xaen organizarea bordelurilor, ajunge la scurt timp dup\xc4\x83 \xc3\xaenceperea construc\xc8\x9biei. Ea se ofer\xc4\x83 s\xc4\x83-\xc8\x99i foloseasc\xc4\x83 experien\xc8\x9ba sa pentru a-l ajuta pe McCabe \xc3\xaen activit\xc4\x83\xc8\x9bile sale, contra unui procent din profituri. Bordelul \xc3\xaencepe s\xc4\x83 prospere iar McCabe \xc8\x99i doamna Miller se apropie unul de altul, \xc3\xaen ciuda g\xc3\xa2ndirii \xc8\x99i filozofiei lor diferite. \xc3\x8en cur\xc3\xa2nd, cu toate acestea, depozitele miniere de zinc ale ora\xc8\x99 atrag aten\xc8\x9bia unei mari corpora\xc8\x9bii, care dore\xc8\x99te s\xc4\x83 cumpere propriet\xc4\x83\xc8\x9bile lui McCabe al\xc4\x83turi de celelalte terenuri \xc8\x99i construc\xc8\x9bii. El refuz\xc4\x83 de dou\xc4\x83 ori oferta reprezentan\xc8\x9bilor companiei. Decizia aceasta are repercusiuni majore asupra sa, a doamnei Miller \xc8\x99i a ora\xc8\x99ului. Compania angajeaz\xc4\x83 trei pistolari \xc8\x99i filmul se termin\xc4\x83 cu lupta acestora cu McCabe \xc3\xaen mijlocul unei ninsori s\xc4\x83lbatice, lupt\xc4\x83 \xc3\xaen care mor to\xc8\x9bi patru \xc8\x99i biserica este incendiat\xc4\x83.'